Mej. SA-finalis maak vanielje- crème brûléeOp die vraag wat haar gunstelingmaaltyd is, antwoord Danielle Marais, een van vanjaar se top-30 finaliste vir Mej. Suid-Afrika: “Nagereg.” (Foto: Verskaf) Op die vraag wat haar gunstelingmaaltyd is, antwoord Danielle Marais, een van vanjaar se top-30 finaliste vir Mej. Suid-Afrika: “Nagereg.” Dit is dus geen verrassing dat Marais ŉ klassieke vanielje- crème brûlée kies wanneer sy gevra word om haar gunstelingresep te deel nie. Dié 24-jarige inwoner van Randburg meen die meeste mense is onder die indruk dat crème brûlée ŉ ingewikkelde nagereg is wat slegs deur topsjefs in vyfster-restaurante gemaak kan word. “My gesin kook gewoonlik en ek maak die kombuis skoon. Daar is wel net twee goed wat ek kan kook: eiers op roosterbrood en crème brûlée. Ek belowe jou, as hierdie ‘eiers op roosterbrood’-groentjie-kok crème brûlée kan maak, kan jy dit ook doen,” sê Marais tong-in-die-kies. Crème brûlée word gewoonlik koud voorgesit, maar Marais meen dit is ewe lekker om te eet wanneer dit nog warm is. “In die koue wintertye is dit heerlik as jy jou daarin verlustig terwyl dit nog warm is. Dit is hier waar sommige sjefs dalk nie met my saamstem nie, maar jy kan self besluit.” Maak Marais se vanielje- crème brûlée só: Bestanddele Metode